La Casa de la Joventut de Paterna es prepara per al Nadal amb tallers creatius
11/12/2015

# La Casa de la Joventut de Paterna es prepara per al Nadal amb tallers creatius

[![Imatge de la Casa de la Joventut de Paterna](/images/noticias/recurso/casa-juventud.jpg)](/images/noticias/recurso/casa-juventud.jpg)

11.12.2015

Per a estes vacacions escolars, s'han programat tallers de Ball Modern, de Percussió, de Cuina de Nadal i de Manualitats destinats als jóvens paterners d’entre 10 i 14 anys

Davant del pròxim període de vacacions escolars amb motiu del Nadal, la Casa de la Joventut de Paterna ha preparat tota una sèrie d’activitats amb l’objectiu d’entretindre i despertar la creativitat dels jóvens del municipi.

Amb eixe propòsit, per als dies 28, 29 i 30 de desembre, des de l’Àrea de Joventut que dirigeix el regidor José Manuel Mora, s’han programat en les instal•lacions municipals del Parc Central quatre tallers dirigits a xiquets i xiquetes d’entre 10 i 14 anys.

D’una banda, i durant eixos tres dies, des de les 10:30 a les 11:30 hores es desenrotllaran els cursos de Ball Modern i de Percussió, mentres que els de Cuina de Nadal i de Manualitats s’impartiran de 11:30 a 13:30 hores.

José Manuel Mora ha animat tots els jóvens paterners a inscriure’s en estos tallers i, respecte d’això, ha destacat l’esperit solidari dels dits tallers ja que – tal com ha explicat – “hi ha tres modalitats de poder participar en ells: pagant 2 euros, aportant aliments no peribles o donant un joguet en bon estat”.

A més, durant tots els dies, de 17 a 20:30 hores, tots aquells jóvens que ho desitgen poden acudir al Racó del Joc de Nadal, instal•lat en la mateixa Casa de la Joventut, una sala d’accés lliure on els jóvens podran passar una bona estona amb jocs de tota la vida com el parxís, els escacs, les cartes, el monopoly o connecta 4.